**О Б Щ И Н С К А И З Б И Р А Т Е Л Н А К О М И С И Я**

**Г Р А Д Х А С К О В О**

**П Р О Т О К О Л № 60**  
Хасково, 22.06.2016 г.

Днес, 22.06.2016 г., в гр. Хасково, ОИК – Хасково проведе свое заседание.

Присъстваха:

Председател: Пламен Стефанов Лечев

Заместник председател:

Секретар: Емине Адем Махмуд

Членове: Венелин Карев Челебиев

Георги Владимиров Димитров

Славея Георгиева Костадинова

Венета Недялкова Димитрова

Ангел Йовчев Димитров

Тодорка Стоянова Стоянова

Марияна Иванова Коджаниколова

Боряна Радкова Делчева

Отсъстващ – Димитър Велев Димитров

Заседанието бе открито от председателя Лечев:

Колеги, откривам заседанието на ОИК – Хасково. Имаме кворум и може да вземаме решения.

Предлагам заседанието да протече при следния дневен ред:

1. Обсъждане на постъпила докладна записка от Директор дирекция „ИСДУОС“ – община Хасково за нарушение на разпоредбата на чл. 41, ал.1 от ЗМСМА и наличие на отрицателни предпоставки, визирани в чл. 42, ал.1, т.5 от ЗМСМА от кмет на кметство.

По точка **първа** от дневния ред докладва председателя:

Колеги, в качеството ми на Председател на ОИК Хасково получих докладна записка от Директор дирекция „ИСДУОС“ – община Хасково, че кмет на кметство към настоящия момент не е изпълнил задълженията си, визирани в чл. 41, ал.3, във връзка с ал.1 от ЗМСМА и е налице отрицателна предпоставка по смисъла на чл. 42, ал.1, т.5 от ЗМСМА. Кметът на кметство с.Криво поле Стойчо Стоянов Стоев, ЕГН \*\*\*\*\*\*\*\*\*\*, Община Хасково не е прекратил регистрацията си в ТР в качеството си на собственик и управител на ЕООД „БРАТЯ СТОЯН И АНТОНИОС“, БУЛСТАТ 202790207 в едномесечния срок по чл. 41, ал.3 от ЗМСМА и да уведоми за това ОбС-Хасково и ОИК - Хасково.

ОИК – Хасково извърши проверка в ТР и установи верността на горепосоченото обстоятелство, с оглед доказателствената тежест на фактите, вписани в ТР.

За да се реализира законовата процедура по смисъла на ЗМСМА и ИК следва първо да се изпрати писмо до г-н Стойчо Стоев – Кмет на с.Криво поле общ.Хасково, като му се даде възможност в тридневен срок от получаването му, да представи пред ОИК – Хасково документи, удостоверяващи заличаването на регистрациите му в ТР в законово регламентираните срокове.

Има ли други предложения? Не постъпиха.

Гласували „ЗА“: Пламен Стефанов Лечев, Емине Адем Махмуд, Венелин Карев Челебиев, Георги Владимиров Димитров, Славея Георгиева Костадинова, Венета Недялкова Димитрова, Ангел Йовчев Димитров, Тодорка Стоянова Стоянова, Боряна Радкова Делчева и Марияна Иванова Коджаниколова.

Против – няма.

След проведеното гласуване, на основание чл.87, ал.1, т.1 от ИК, Общинската избирателна комисия

**Р Е Ш И :**

Да се изпрати писмо на г-н Стойчо Стоянов Стоев, като му се укаже, че в три дневен срок от получаването му, да представи пред ОИК – Хасково документи, удостоверяващи заличаването на регистрациите му в ТР в законово регламентираните срокове, визирани в ЗМСМА.

След изчерпване на дневния ред, заседанието на ОИК – Хасково бе закрито от председателя на комисията.

ПРЕДСЕДАТЕЛ: СЕКРЕТАР:

Пламен Лечев Емине Махмуд